Diari Oficial de la Generalitat Valenciana


Sumari del DOGV 9999, del 04-12-2024 (2024/12083)

RESOLUCIÓ de 28 de novembre de 2024, per la qual es dona publicitat al nomenament d'un vocal en el Consell Social de la Universitat Miguel Hernández d’Elx.
-----------------------------------------------------------------------------------------------------------------------------------------------------------

### Dades del document

Número de DOGV
:   9999

Data del DOGV
:   04-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12874

CVE
:   HRRE-J-4903-75883

Data del document
:   28-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del consell social, i garantix la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat.

La Llei 2/2003, de 28 de gener, de consells socials de les universitats públiques valencianes, regula la composició d’estos en l’article 5. En l'apartat  3 del mencionat article, preveu que els vocals no nats en representació del consell de govern de la universitat, un del professorat, un de l'alumnat i un en representació del personal d'administració i servicis, seran triats pel mateix consell de govern de la universitat entre els seus components i establix, en l'apartat segon del seu article 6, que els nomenaments dels membres no nats del consell social en representació del consell de govern seran publicats en el *Diari Oficial de la Generalitat Valenciana*.

El Consell de Govern de la Universitat Miguel Hernández d’Elx, en la sessió de 26 de juny de 2024, ha triat i acordat el nomenament de José Luis López Fuentes com a representant de l'estudiantat, en substitució de Miguel Antonio Herrero Navarro, nomenat mitjançant la Resolució de 26 de gener de 2024, del conseller d'Educació, Universitats i Ocupació (DOGV 9778, 31.01.2024).

Vist el que s'ha exposat, de conformitat amb el que disposen els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, i la proposta del Consell de Govern de la Universitat Miguel Hernández d’Elx, i en virtut de les competències atribuïdes pel Decret 166/2024, de 14 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Primer*

Donar publicitat al nomenament de José Luis López Fuentes com a vocal del Consell Social de la Universitat Miguel Hernández d’Elx, en representació de l'estudiantat, en substitució de Miguel Antonio Herrero Navarro.

*Segon*

Esta resolució entrarà en vigor el mateix dia de la publicació en el *Diari Oficial de la Generalitat Valenciana*.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser objecte de recurs potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició ha d'interposar-se davant el conseller d'Educació, Cultura, Universitats i Ocupació en el termini d'un mes a comptar de l'endemà de ser publicada en el *Diari Oficial de la Generalitat Valenciana*.

b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el *Diari Oficial de la Generalitat Valenciana*.

  

València, 28 de novembre de 2024

José Antonio Rovira Jover

Conseller d’Educació, Cultura, Universitats i Ocupació